Pasgebore baba verlate in Durban gevindArgieffoto ŉ Pasgebore babatjie is in ŉ vullissak in bosse in Durban, KwaZulu-Natal gevind. “Paramedici het die babatjie dood verklaar in Riversiderylaan in ŉ gegoede woonbuurt in Durban,” het Kyle van Reenen, woordvoerder van Crisis Medical, gesê. “Voetgangers het die baba in ŉ bos naby die pad gevind. Die naelstring was nog nie afgeknip nie.” Die baba het ongelukkig geen tekens van lewe getoon nie en is op die toneel dood verklaar. Die polisie stel ondersoek in.